Николай Гумильов
Избор

Превод от руски: Бойко Ламбовски, 1993

chitanka.info

Който кула въздига си, няма

да довърши, а в някакъв миг

ще политне в световната яма

с ужасяващ и яростен вик.

Разрушителят ще се окаже

под това, дето сам е рушил.

Ще вопие от мъка, но даже

Господ няма да го утеши.

А отшелника, из пущинака

тръгнал мир да намери, и цяр,

ще издебне стаеният в мрака

кръвожаден, безмилостен звяр.

Аз от земното зло многолико

отърваване още не знам.

Но помни — имаш право велико:

да избираш смъртта си — ти сам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.